钦定古今图书集成/明伦汇编/闺媛典/第173卷 > 揭春震继妻乐氏
## 钦定古今图书集成/明伦汇编/闺媛典/第173卷 > 揭春震继妻乐氏

按《归化县志》：“乐氏，廪生揭春震继室。年二十二，方有
身，而春震得瘵疾，氏日夜亲汤药不倦。医者言得人
肉和粥食之，庶疾可愈。氏即候夫寐，夜焚香跪告于
天，割股肉为粥进之，病遂稍愈。逾年，春震病复发，氏
昼夜泣祷祈代。及震没，哀号不食，欲从死。舅姑力谕
解，乃少进饮食，抚前妻子魁名，一如己出。稍长，教之”
读书。髫年成诸生。未几夭折，氏哀痛欲绝，教所生子
魁才，获成。